Účastník ZPC	
Meno, priezvisko, titul:	Kálmán Petőcz, PhDr.	
Úsek:	ŠPÚ – externý expert	
	
Zahraničná pracovná cesta	
Miesto konania – štát, mesto:	Brusel	
Organizátor:	DG EAC, Európska komisia	
Termín:	25. – 26. júna 2014	
Účel:	PS ku kompetencii 8: Kultúrne povedomie a prejavy, 2. zasadnutie	
Rokovací jazyk:	anglický	
	
Rámcový program 	
Pokračovanie diskusie o 8. kľúčovej kompetencii programu celoživotného vzdelávania na základe prezentácií:
Ernst Wagner: Definície
Michael Wimmer , Ann Bamford: Implementácia 8. kľúčovej kompetencie
Prof. Barend van Heusden: Teoretické a vedecké východiská
Pedro de Bruyckere: Úloha pedagóga pri implementácii 8. Kompetencie
Prípadové štúdie: Švédsko, Litva 	
Stručný priebeh	
Pokračovala diskusia o ujasnení si cieľov PS a o význame a spôsoboch praktického napĺňania kompetencie Kultúrne povedomie a kultúrne prejavy. Boli prezentované dve prípadové štúdie. Švédsko prezentovalo svoj model prepojenia formálneho a neformálneho vzdelávania v tejto oblasti cez projekt Kreatívna škola, Litva cez projekt spolupráce škôl s múzeami a galériami.
Hlavná otázka ostáva tá, či 8 rokov po prijatí komunikácie EK o celoživotnom vzdelávaní je pomerne úzka definícia kompetencie Kultúrne povedomie a kultúrne prejavy – v zásade redukovaná na umelecké povedomie a prejavy – ešte obstojí. Mienka zúčastnených sa začína kloniť k názoru, že kultúrne povedomie by malo byť jednou z tých prierezových kompetencií, ktorých základ by malo tvoriť povedomie o európskej kultúre ako o systéme humanistických hodnôt v širšom zmysle. Vzhľadom na dôležitosť tejto kompetencie je potrebné zvažovať vytvorenie adekvátneho priestoru pre ňu nielen v rámci neformálneho, ale aj formálneho vzdelávania.
Žiadna otvorená otázka zatiaľ nebola uzavretá, prebieha výmena názorov a stanovísk. 	
Odporúčania a závery	
Odporúčam pred najbližším zasadnutím skupiny (predbežne 19.-20. novembra 2014), koordinačné stretnutie vecne príslušných pracovníkov/pracovníčiek rezortov školstva a kultúry a delegátov za SR v PS. Predpokladám, že v priebehu septembra vedenie PS bude žiadať od jednotlivých štátov podklady o zahrnutí kompetencie 8 do formálneho a neformálneho vzdelávania, jej teoretické uchopenie, stanovisko o jej zmysle a podstate v dnešných podmienkach.	
Očakávaný prínos	
Výsledok práce pracovnej skupiny by mal v pozitívnom zmysle ovplyvniť zvažovania pri tvorbe štátnych a školských vzdelávacích programov pre oblasti Umenie a kultúra, ale aj Človek a hodnoty, Človek a spoločnosť, takisto pre tvorbu programov a projektov neformálneho a informálneho vzdelávania v oblasti kultúrneho povedomia.	
Prehľad prinesenej dokumentácie a miesto jej uloženia	
Všetky dokumenty sú prístupné elektronicky, na ŠPÚ. Materiály prezentované na zasadnutí, neposlané vopred, budú postúpené členom a členkám PS zo sekretariátu EK v najbližších dňoch.	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: Kálmán Petőcz	
Dátum: 30. júna 2014	
Správu schválil: